226 Melior

Vna res melior alia tribus de causis, utpote si sit securior sit, vtilior, comodior, aut fructuosior, aut si durabilior.

Primo modo castrum dicitur melius campo tempore guerre.

Secundo modo vna villa dicitur melior alia si plus reddat domino per annum.

Tercio modo opus lapidum dicitur melius quam ligneum. Hiis modis religiosa vita precellit secularem.

Et primo ratione securitatis, quia in seculo multe sunt occasiones peccatorum per quinque sensus que non sunt in religione vbi iudicitur silencium.

Secundo ratione fructuositatis, quia in seculo multe sunt occupaciones et forte dampnabiles ibi. In religione omnes occupationes secundum regulam institute. Sunt meritorie adeo quod ingressus religionis omne maculam tollat, omne votum soluit.

Tercio racione durabilitatis, quia operaciones seculi terminabuntur, et sepe cicius quam homo vellet, /f. 68va/ sed acciones religionis per caritatem informate. Hi incipient per graciam et prorogantur in gloriam sempiternam tanquam ara uel pignus de futura solucione.